《五哀诗五首 其五》
明代·卢楠

有客有客号秋旻，十年不得逢阳春。柴门反锁黎水滨，前朝屈宋寔所亲。

皂栈连翩淹骥足，出门十步九羁束。燕郊六月飞胡霜，汉史终然恐失续。

呜乎五哀兮歌声衰，长江东逝流酸斯。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。